| *2021 m. pasaulio šachmatų taurės varžybos* |
| --- |
|   **Lenkijos didmeistris Janas-Kšištofas Duda. Dortmundas, 2018 m.**  |
| Aprašymas |  **Lenkijos didmeistris Janas-Kšištofas Duda. Dortmundas, 2018 m.** |
| Vieta | Sočis |
| Ž. vieta | Krasnaja Poliana |
| Data | 2021 m. liepos 10 – rugpjūčio 8 |
| Dalyvių skaičius | 206 |
| Turnyro formatas | atkrentamieji mačai |
| Laiko kontrolė | Standartinė |
| Prizinis fondas | **1 892 500** JAV dolerių |
| Organizatorius | Rusijos šachmatų federacija |
| 1-a vieta | Lenkija **Janas Kšištofas Duda**, 2729 |
| 2-a vieta | Rusija **Sergejus Kariakinas**, 2757 |
| 3-ia vieta | Norvegija **Magnusas Karlsenas**, 2847 |

**2021 m. pasaulio šachmatų taurės varžybos** – tai atvirasis vieno minuso sistemos šachmatų turnyras, surengtas 2021 m. liepos 10 – rugpjūčio 8 d. Sočyje. Pasaulio šachmatų taurę laimėjo Lenkijos didmeistris Kšištofas Duda.
Jis kartu su antrą vietą užėmusiu Rusijos didmeistriu Sergeju Kariakinu iškovojo teisę žaisti sekančio pasaulio šachmatų čempionato ciklo 2022 m. kandidatų turnyre. Likusieji ketvirtfinalio dalyviai pateko į 2022 m. Didžiojo prizo varžybas.

Lygiagrečiai, toje pačioje vietoje, vyko ir pirmosios pasaulio moterų šachmatų taurės varžybos.

Varžybų nuostatai
-----------------

### Hibridinės varžybos

FIDE naudoja terminą **hibridinės varžybos** renginiams, kuriuose visi žaidėjai, žaidžiant internetu, yra arbitrų fiziškai prižiūrimi. Rekomenduojama varžybas rengti viešose vietose, pavyzdžiui, šachmatų klube, federacijos būstinėje ar viešbutyje ir pan.

FIDE nusprendė, kad kol dar vyksta Kovid-19 pandemija ir būtų prisilaikoma konkrečių papildomų reikalavimų, šachmatininkai, pasaulio čempionato atrankos turnyruose galėtų žaisti su varžovu atskirose vietose internetu.

Kad būtų išvengta sukčiavimo, varžybas žaidimo vietose prižiūri arbitrai. Jie fiziškai dalyvauja: įrengiant stebėjimo kameras, stebi varžybų eigą, prižiūri kaip laikomasi FIDE internetinių šachmatų taisyklių. .

Arbitrų kiekis turi būti pakankamas (bent 2) ir gali būti didesnis, priklausomai nuo salėje žaidžiančių dalyvių skaičiaus. Kameros sumontuojamos taip, kad iš jų būtų matomas žaidimų salės panoraminis vaizdas, o kiekvieną žaidėją prižiūrėtų atskira kamera.

### Žaidėjų atranka

Į pasaulio šachmatų taurės varžybas žaidėjai patenka tokia tvarka:

* **I.** pasaulio šachmatų čempionas.
* 
* **II.** 2019 m. šachmatų pasaulio taurė|2019 m. šachmatų pasaulio taurė]] nugalėtojas, antros vietos laimėtojas ir du (2) likę pusfinalio dalyviai. Viso: keturi (4) žaidėjai.
* **III.** Pasaulio moterų čempionė Džju Vendžjin.
* 
* **IV.** 2019 m. pasaulio jaunimo (U-20) čempionas.
* 
* **V.** Žemynų turnyrų atrankos dalyviams (tiems kurie nepateko pagal I–IV punktus) – skirta aštuoniasdešimt (80) vietų.
* Paskirstant jas žemynams, taikoma tokia tvarka:
* dvylika (12) skirtų vietų yra paskirstytos taip, kad kiekvienas iš keturių žemynų gauna po tris (3) vietas;
* aštuonios (8) vietos yra skirtos jaunimui (gimusiems 1999 m. sausio 1 d. ar vėliau) ir išdalijamos taip:
* kiekvienas žemynas gauna tiek vietų, kiek turi jaunimo amžiaus žaidėjų tarp 8 geriausių vidutiniame FIDE pasaulio jaunimo reitingo sąraše, apskaičiuotame iš dvylikos (12) mėnesių standartinių jaunimo reitingų sąrašų. Tad iš žemynų varžybų vietos jaunimui paskirstytos taip: Amerika gavo 2 vietas, Azija – 3; Europa – 3.
* Likusios šešiasdešimt (60) žemynams skirtų vietų yra paskirstytos taip: kiekvienas žemynas gauna tiek vietų kiek turi žaidėjų vidutiniame šešiasdešimties geriausių FIDE standartinių reitingų sąraše, apskaičiuotame iš dvylikos (12) mėnesių (nuo 2019 m. vasario iki 2020 m. sausio mėn.) sąrašų. Atskiriems žemynams apskaičiavus vietų skaičių: Afrika gavo – 1, Amerika – 6, Azija – 12, Europa – 41.
* **VI.** Trylika (13) žaidėjų, kurie nepateko pagal I–V punktus, atrenkami pagal vidutinį reitingą, apskaičiuotą iš dvylikos (12) mėnesių (nuo 2020 m. liepos iki 2021 m. birželio mėn.) standartinių FIDE reitingų sąrašų. Kandidatų reitingai lyginami, atsižvelgiant į du skaičius po kablelio. Jei jie yra lygus, lemia bendras visų 12-kos mėn. reitinguotų standartiniu reitingu, partijų skaičius: daugiau tokių partijų sužaidęs žaidėjas, sąraše stovi aukštesnėje vietoje.
* **VII.** Šimtas (100) federacijų, atrinktos pagal jų dešimties (10) geriausių žaidėjų FIDE standartinio reitingo vidurkį, galėjo deleguoti, iki 2021 m. birželio 5 d. savo federacijoje registruotą vieną žaidėją.
* **VIII.** FIDE prezidento nominuoti keturi (4) žaidėjai).
* **IX.** Varžybų Organizatoriaus pasirinkti du (2) žaidėjai.

Viso: 206 žaidėjai.

### Laikas galvojimui

Partijos žaidžiamos naudojant FIDE patvirtintus šachmatų elektroninius laikrodžius ir lentas.

Pirmiems 40 ėjimų varžovams skiriama po 90 min. o likusiems ėjimams – po 30 min. Be to, nuo pirmojo ėjimo po kiekvieno ėjimo pridedama 30 sek.
Jei žaidėjas atvyksta prie šachmatų lentos pavėlavęs mažiau 15-kos minučių nuo tikrosios partijos pradžios, jis turėtų būti nubaustas: išskaičiuojant iš jo gauto prizo penkis šimtus (500) JAV dolerių. Jei vėluojama daugiau nei 15 minučių, žaidėjui užskaitomas pralaimėjimas.

### Nugalėtojo išaiškinimas esant lygiam rezultatui

Kai pasibaigus pagrindiniam mačui, vienas iš dalyvių yra surinkęs 1,5 taško, jis tampa mačo nugalėtoju.
Pagrindiniam mačui pasibaigus lygiosiomis žaidžiamos papildomos partijos.

1. Traukiami burtai dėl figūrų spalvos ir žaidžiamos dvi, po 25 min. greitosios partijos, pridedant po kiekvieno ėjimo po 10 sek.
2. Jei po jų, mačo rezultatas lieka lygus, traukiami burtai dėl figūrų spalvų ir žaidžiamos dvi (10 min. +. po kiekvieno ėjimo pridedant po10 sek) greitųjų šachmatų partijos.
3. Jei pabaigus šias partijas rezultatas vis dar lygus, traukiami burtai dėl spalvų ir žaidžiamos dvi žaibo partijos (5 min. + 3 sek).
4. Jei ir šis mačas baigiasi lygiosiomis, tai žaidžiama viena – paskutinė žaibo partija (Armagedonas). Traukiami burtai ir žaidėjas, kuris laimėjo burtų traukimą, gali pasirinkti figūrų spalvą. Baltieji žaidimui gauna 5 min. o juodieji – 4 min. be to, nuo 61 ėjimo, po kiekvieno ėjimo, abiem žaidėjams pridedama po 3 sek. Jei ir ši partija baigiasi lygiosiomis, mačo nugalėtoju skelbiami juodieji.

### Formatas

2017 m. Pasaulio šachmatų taurės varžybose žaidžiami 8 ratai (mačai po 2 partijas). Mačų nugalėtojai patenka į sekantį ratą.
Pirmame rate žaidžia 156 žaidėjai, antrame – 128,trečiame – 64, ketvirtame -32, penktame (aštuntfinalyje) – 16, šeštame (pusfinalyje) – 8, septintame (pusfinalyje) –4, 8-ame (finale) – 2 ir 2 žaidėjai mače dėl trečios vietos.

### Žaidėjų suporavimas

Porų sudarymui žaidėjai yra reitinguojami pagal naujausią FIDE standartinių šachmatų reitingų sąrašą.

* Jei du ar daugiau kandidatų turi tą patį reitingą, žaidėjas, kuris per nustatytą reitingavimo laikotarpį sužaidė daugiau reitinguojamų partijų užima aukštesnę vietą.
* Esant vienodam sužaistų partijų skaičiui, žaidėjo vieta eilėje sprendžiama burtų keliu.
* Jei dalyvauja dabartinis pasaulio čempionas jam eilėje suteikiama pirma vieta,

**Pirmajame rate** dalyvauja tie žaidėjai, kurie dalyvių reitingų sąraše užima 51-206 vietas. Parenkant žaidėjų poras laikomasi principo laikosi principo: viršutinėje sąrašo pusės dalyviai žaidžia su apverstos apatinės pusės žaidėju.

* 1-as mačas: 51-os vietos žaidėjas prieš 206 vietos žaidėją,
* 2-as mačas: 52-os vietos žaidėjas prieš 205 vietos žaidėją,
* ….
* 78- as mačas: 128-os vietos žaidėjas prieš 129 vietos žaidėją,

**Antrajame rat**e prie 78 pirmojo rato nugalėtojų prisijungia, penkiasdešimt (50), nežaidusių pirmajame rate, aukščiausio reitingo žaidėjų. Jie naujame bendrajame saraše užima viršutinę dalį. Sudarant antro rato žaidėjų poras laikomasi to paties principo, kaip ir pirmajame rate.

* 1-as 2-o rato mačas: 1-ą vietą užimantis naujo sąrašo žaidėjas žaidžia prieš 1-o rato 78 mačo nugalėtoją,
* 2-as 2-o rato mačas: 2-ą vietą užimantis naujo sąrašo žaidėjas žaidėjas prieš 1-o rato 77 mačo nugalėtoją ir t. t.
* ….
* 64-as 2-o rato mačas: 1-o rato 14-o mačo nugalėtojas prieš 1-o rato 15-o mačo nugalėtoją.

Jei žemesnio rango žaidėjas laimi bet kurias rungtynes, jis automatiškai užima savo nugalėto priešininko poziciją sąraše.

Likusiuose ratuose dalyvių poravimui taikoma tas pats parinkimo principas: viršutinėje sąrašo pusėje esantis žaidžia su apverstos apatinės pusės atitinkamu žaidėju.

### Prizai

Pasaulio šachmatų taurės dalyviai, patekę į sekantį ratą, gauna piniginius prizus (JAV doleriais).

| Ratai | Dalyviai ir prizas | Suma |
| --- | --- | --- |
| 1-as | 78 × 3750 | 292500 |
| 2-as | 64× 6 000 | 384 000 |
| 3-ias | 32 × 10 000 | 320000 |
| 4-as | 16 × 16 000 | 256 000 |
| 5-as | 8 × 25 000 | 200000 |
| 6-as | 2 × 35 000 | 140000 |
|
|
|
|
| 2-a vieta | 80 000 | 80 000 |
| Nugalėtojas | 110 000 | 110 000 |
| Viso |  | 1892500 |
|

Be to, nuo kiekvieno dalyvio atskaitoma 20% nuo jo prizo dydžio į FIDE sąskaitą.

Dalyviai
--------

### Žaidėjų keitimas

Žaidėjui atsisakius dalyvauti varžybose jis yra keičiamas. Žaidėjai, išskyrus patekusius iš žemynų ir jų zoninių turnyrų, yra keičiami žaidėjais iš FIDE sudaryto vidutinio reitingo sąrašo.

Žaidėjai iš žemynų ar jų zoninių turnyrų, keičiami žaidėjais iš atitinkamo žemyno atrankos varžybų. Kandidatas pakeitimui iš zoninio turnyro, turi būti surinkęs ne mažiau kaip 50% galimų taškų, kitaip keitimui atrenkamas žaidėjas iš atitinkamo žemyno šachmatų čempionato.

Žaidėjo aukštesnė vieta vidutinio reitingo sąraše suteikia jam pranašumą, keičiant žaidėją, patekusį iš reitingo sąrašo ar iš zoninio, ar žemyno čempionato.

* Azerbaidžanas Teimuras Radžabovas (PT) → Izraelis Borisas Gelfandas (R).
* Kinijos LR Dinas Liženis (PT) → Ukraina Antonas Korobovas (R).
* Ukraina Jevgenijus Štembuliakas U20 → Rusija Vladimiras Malachovas (R).
* Kinijos LR Džju Vendžjin (WWC) → Rusija Dmitrijus Jakovenka, 2684 (R).
* Rusija Janas Nepomniaščis R) → Indija Pentala Harikrišna (R).
* Jungtinės Amerikos ValstijosVeslis So (R) → Indija Viditas Gudžratis 2726 (R).
* Vengrija Richardas Raportas (R) → UkrainaAlexandras Areščenka, 2687 (R).
* Kinijos LR Vangas Hao (R) → Jungtiniai Arabų Emyratai Salemas Salehas, 2682 (R).
* IndijaVišvanatanas Anandas (R) → Nyderlandai Jordenas van Forestas, 2701 (R).
* Kinijos LR Lu Šanglejus (AZ) → Iranas Parhamas Magsudlu, 2698 (AZ).
* BulgarijaVeselinas Topalovas (ER) → Šiaurės Makedonija Kirilas Georgijevas, 2594 (FS).
* Anglija Michaelis Adamsas (ER) → Ukraina Jurijus Kryvoručka, 2699 (ER).
* Čekija Viktoras Láznička (E) → Vengrija Viktoras Erdešas, 2614 (E).
* Liuksemburgas Michaelis Videnkeleris (Z1.10) → Farerai Heldži Damas Ziska, 2539 (Z1.10).
* Australija Temuras Kuibokarovas (Z3.6) → Guamas Elmeras Prudente, CM, 1998 (Z3.6).
* Kinijos LR Huan Ženčze (Z3.5) → FIDE prezidento pasiūlymas (PS)
* Kinijos LR Bai Žinšis (Z3.5) → FIDE prezidento pasiūlymas (PS)

Šešios šalių federacijos: Bosnija ir Hercegovina, Kinija, Japonija, Pietų Korėja, Peru, Vietnamas nepasiūlė žaidėjo. Dėl šios priežasties ir dėl iš 3.5 zonos dviejų kandidatų pasitraukimo, FIDE Prezidento (PS) nominuotųjų dalyvių skaičius padidėjo aštuoniais: nuo keturių iki dvylikos.

* Jungtinės Amerikos Valstijos Varužanas Akobianas, 2614 (PS)
* Malavis Čiletso Čipangas, CM, 2103 (PS)
* Bosnija ir Hercegovina Denisas Kadričius, 2586 (PS)
* Indija Ramešbabu Pragnanandha, 2608 (PS)
* Rusija Aleksejus Sarana, 2640 (PS)
* Rusija Davidas Paravianas,2629 (PS)
* Indija Nihalas Sarinas, 2620 (PS)
* Jungtinės Amerikos Valstijos Abhimanjus Mišra, 2485 (PS)

### Galutinis dalyvių sąrašas

Iš dalyvių, patekusių per atranką sąrašo, pakeitus atsisakiusius, ar negalėjusius, dėl ligos taurės varžybose dalyvauti, sudarytas galutinis sąrašas, atsižvelgiant į žaidėjų turimus 2021 m. birželio mėn. reitingus.

Žaidėjai yra didmeistriai, jei nenurodyta kitaip, pav.: TM, FM, CM.

1. Norvegija Magnusas Karlsenas , 2847 (PČ)
2. Jungtinės Amerikos Valstijos Fabianas Karuana,2820 (R)
3. Armėnija Levonas Aronianas, 2781 (R)
4. Nyderlandai Anišas Giris, 2780 (R)
5. Rusija Aleksandras Griščiukas, 2776 (R)
6. Azerbaidžanas Šahrijaras Mamedjarovas, 2770 (R)
7. Prancūzija Maksimas Vašjė Legravas, 2760 (WC)
8. Prancūzija Alireza Firuzdža, 2759 (R)
9. Jungtinės Amerikos Valstijos Leinjeras Domíngesas, 2758 (R)
10. Rusija Sergejus Karjakinas, 2757 (R)
11. Indija Pentala Harikrišna, 2730 (R)
12. Lenkija Janas-Kšištofas Duda, 2729 (ER)
13. Indija Viditas Gudžratis, 2726 (R)
14. Rusija Dmitrijus Andreikinas, 2724 (ER)
15. Rusija Nikita Vitiugovas, 2724 (ER)
16. Rusija Andrejus Jesipenka, 2716 (E)
17. Rusija Danilas Dubovas, 2714 (ER)
18. Rusija Piotras Svidleris, 2714 (ER)
19. Ispanija Franciskas Valjechas Ponsas, 2710 (ER)
20. Jungtinės Amerikos Valstijos Džefris Siunas, 2709 (Z2.1)
21. Rusija Jevgenijus Tomaševskis, 2706 (E)
22. Kinijos LR Jui Janji, 2705 (WC)
23. Rusija Vladislavas Artemjevas, 2704 (E)
24. Egiptas Basemas Aminas, 2703 (AF)
25. Nyderlandai Jordenas van Forestas, 2701 (R)
26. Rusija Kirilas Alekseenka, 2699 (ER)
27. Ukraina Jurijus Kryvoručka, 2699 (ER)
28. Iranas Parhamas Magsudlu, 2698 (AZ)
29. Čekija Davidas Navara, 2697 (ER)
30. Rusija Vladimiras Fedosejevas, 2696 (E)
31. Jungtinės Amerikos Valstijos Samuelis Šenklendas, 2691 (Z2.1)
32. Rusija Maksimas Matlakovas, 2688 (E)
33. Lenkija Radosłavas Vojtašekas, 2687 (ER)
34. Ukraina Alexandras Areščenka, 2687 (R)
35. Rusija Dmitrijus Jakovenka, 2684 (R)
36. Rusija Alexandras Predke, 2683 (E)
37. Ukraina Antonas Korobovas, 2683 (R)
38. Jungtiniai Arabų Emyratai Salemas Salehas, 2682 (R)
39. Armėnija Gabrielius Sargisianas, 2682 (FS)
40. Austrija Markus Rageris, 2680 (FS)
41. Prancūzija Etjenas Bekhu, 2678 (FS)
42. Izraelis Borisas Gelfandas, 2675 (R)
43. Vengrija Ferencas Berkešas,2673 (FS)
44. Ispanija Davidas Antónas Giharas, 2673 (E)
45. Švedija Nilsas Grandelijus, 2670 (FS)
46. Vokietija Matiasas Bliubaumas, 2669 (FS)
47. Bulgarija Ivanas Čeparinovas, 2667 (E)
48. Rusija Vladimiras Malachovas, 2666 (R)
49. Azerbaidžanas Nidžatas Abasovas, 2665 (PS)
50. Ispanija Aleksejus Širovas, 2662 (FS)
51. Rusija Sananas Sjugirovas, 2661 (E)
52. Indija Baškaranas Adhibanas, 2660 (FS)
53. Jungtinės Amerikos Valstijos Samuelis Sevianas, 2660 (Z2.1)
54. Rumunija Konstantinas Lupulesku, 2656 (E)
55. Rusija Grigorijus Oparinas, 2654 (E)
56. Ukraina Yurijus Kuzubovas, 2653 (FS)
57. Peru Horche Coris, 2652 (Z2.4)
58. Jungtinės Amerikos Valstijos Aleksandras Oniščiukas, 2649 (Z2.1)
59. Armėnija Haikas Martirosianas, 2648 (E)
60. Kroatija Ivanas Šaričius, 2645 (FS)
61. Indija Aravindas Čitambaramas, 2641 (Z3.7)
62. Rusija Aleksejus Sarana, 2640 (PS)
63. Rusija Aleksandras Motylevas, 2639 (E)
64. Norvegija Arjanas Tari, 2639 (FS)
65. Kanada Jevgenijus Barejevas, 2638 (Z2.2)
66. Kazachstanas Rinatas Džumabajevas, 2637 (FS)
67. ? Vladislavas Kovaliovas, 2637 (PS)
68. Uzbekija Nodirbekas Abdusatorovas, 2634 (Z3.4)
69. Argentina Alanas Pičotas, 2630 (FS)
70. Turkija Mustafa Jilmazas, 2630 (E)
71. Rusija Davidas Paravianas,2629 (PS)
72. Argentina Sandras Mareka, 2629 (AM)
73. Rusija Pavelas Ponkratovas,2627 (E)
74. Rumunija Bogdanas-Danielius Diakas, 2627 (E)
75. Egiptas Ahmedas Adly, 2625 (AF)
76. Nyderlandai Benjaminas Bokas, 2624 (FS)
77. Paragvajus Neuris Delgado Ramíres, 2622 (Z2.5)
78. Indija Nihalas Sarinas, 2620 (PS)
79. Jungtinės Amerikos Valstijos Jaroslavas Žerebuchas, 2620 (FS)
80. Armėnija Šantas Sargsianas, 2618 (E)
81. Italija Danielius Vocaturis, 2617 (FS)
82. Vokietija Rasmusas Svanė, 2615 (E)
83. Vengrija Viktoras Erdešas, 2614 (E)
84. Jungtinės Amerikos Valstijos Varužanas Akobianas, 2614 (PS)
85. Iranas Pėja Idanis, 2614 (FS)
86. Iranas Aminas Tabatabai, 2613 (AZ)
87. Vokietija Arikas Braunas, 2609 (E)
88. Rusija Vadimas Zviaginsevas, 2608 (E)
89. Lenkija Kacperis Piorunas,2608 (FS)
90. Indija Ramešbabu Pragnanandha, 2608 (PS)
91. Serbija Aleksandras Inđžičius, 2607 (E)
92. Čilė Kristobalis Henriė Viliagra, 2606 (AM)
93. Azerbaidžanas Vasifas Durarbaili, 2606 (FS)
94. Jungtinės Amerikos Valstijos Timuras Garejevas, 2606 (Z2.1)
95. Serbija Ivanas Ivaniševičius, 2606 (E)
96. Rusija Kvgenijus Aleksejevas 2605 (E)
97. Islandija Hjorvaras Steinn Gretersonas, 2603 (FS)
98. Gruzija Baduras Džobava, 2603 (E)
99. Paragvajus Akselis Bachmanas, 2599 (AM)
100. Uzbekija Nodirbekas Jakubojevas, 2598 (Z3.4)
101. Šiaurės Makedonija Kirilas Georgijevas, 2594 (FS)
102. Kroatija Antė Brkyčius, 2592 (E)
103. Lenkija Michalas Krasenkovas, 2591 (E)
104. Rumunija Mirčajus-Emilijanas Parlygrasas, 2591 (FS)
105. Armėnija Oganesas Gabuzianas, 2590 (E)
106. Moldavija Viorelis Iordakesku, 2589 (FS)
107. Bosnija ir Hercegovina Denisas Kadričius, 2586 (PS)
108. Šveicarija Sebastianas Bogneros, 2581 (FS)
109. Izraelis Viktoras Mikhalevskis, 2581 (FS)
110. Serbija Velimiras Ivičius, 2582 (FS)
111. Danija Madsas Andersenas, 2579 (FS)
112. Indija Domaradžu Gukešas, 2578 (PS)
113. Čekija Tai Dai Van Nguenas, 2577 (E)
114. Kuba Karlos Danielis Albornosas Kabrera, 2573 (Z2.3)
115. Turkija Ėmre Džanas, 2569 (E)
116. Brazilija Alexandras Fieras, 2569 (FS)
117. Latvija Nikita Meškovas, 2568 (FS)
118. Kuba Jaseras Kesada Péresas,2 565 (FS)
119. Gruzija Lukas Paičadzė, 2564 (E)
120. Gruzija Levanas Pantsulaja, 2564 (FS)
121. Uzbekija Javokhiras Sindarovas, 2558 (AZ)
122. Jungtinės Amerikos Valstijos Elšhanas Moradiabadis, 2555 (AM)
123. Brazilija Krikoras Mekhitarianas,2554 (AM)
124. Argentina Federiko Peresas Ponša,2554 (Z2.5)
125. Rusija Borisas Savčenka, 2553 (E)
126. Australija Bobis Čengas, 2552 (FS)
127. Indonezija Susantas Megaranto, 2550 (FS)
128. Kroatija Saša Martinovičius, 2548 (E)
129. Estija Kaido Kulaotsas, 2548 (FS)
130. Iranas Ehsanas Gaemas Maghami, 2547 (Z3.1)
131. Turkija Vahapas Šanalis, 2546 (FS)
132. Rusija Nikita Afanasjevas, 2542 (E)
133. Bulgarija Momčilas Nikolovas, 2542 (FS)
134. Meksika Chuanas Carlosas Gonzálezas Zamora, 2540 (FS)
135. Farerai Heldži Damas Ziska, 2539 (Z1.10)
136. Jungtinės Amerikos Valstijos Andriu Tengas, 2538 (AM)
137. Uzbekija Žahongiras Vakhidovas, 2534 (FS)
138. Uzbekija Šamsidinas Vohidovas, 2530 (AZ)
139. Argentina Leandras Krysa, 2527 (AM)
140. Paragvajus Guilermo Vaskesas, TM,2527 (FS)
141. Slovakija Jerguš Pechačis ,2523 (PS)
142. Brazilija Darsy Lymas, 2522 (Z2.4)
143. Čekija Vojtěchas Plátas, 2521 (FS)
144. Vengrija Ádámas Kozákas, 2518 (E)
145. Lenkija Pavełas Tekla, TM,2514 (E)
146. Čilė Pablo Salinas Herera, 2514 (FS)
147. Jungtinės Amerikos Valstijos Robertas Hungaskis, 2514 (AM)
148. Mianmaras Vyn Zau Htunas, TM,2508 (FS)
149. Indija Panyrselvamas. Inijanas,2506 (IAZ)
150. Mongolija Dambasurenas Batsurenas 2504 (FS)
151. Rusija Volodaras Murzinas, TM, 2502 (FS)
152. Alžyras Bilelis Bylahsanas, 2499 (FS)
153. Slovakija Jurajus Druska, TM, 2493 (FS)
154. Slovėnija Matejus Šebenikas, 2492 (FS)
155. Kolumbija Serchio Barientosas, 2490 (Z2.3)
156. Belgija Alexandras Dgebuadzė, 2488 (FS)
157. Kanada Razvanas Preocas, 2487 (FS)
158. Rusija Kirilas Šubinas, TM, 2486 (OS)
159. Jungtinės Amerikos Valstijos Abhimanjus Mišra, 2485 (PS)
160. Baltarusija Kirilas Stupakas, 2485 (FS)
161. Egiptas Adhamas Favzy, 2485 (AF)
162. Urugvajus Andréšas Rodrígesas Vila, 2484 (FS)
163. Singapūras Tynas Džinjao, TM, 2482 (AZ)
164. Suomija Dmitrjus Skliarovas, TM, 2480 (FS)
165. Singapūras Gou Vei Mynas, 2478 (FS)
166. Juodkalnija Lukas Draškovičius, TM, 2469 (FS)
167. Filipinai Paulas Bersamina, TM|, 2462 (FS)
168. Rusija Rudikas Makarianas, TM, 2460 (OS)
169. Anglija Ravija Haris, TM, 2440 (FS)
170. Lietuva Karolis Jukšta, FM, 2438 (FS)
171. Jemenas Bašeras Al Kudaimis, TM, 2435 (FS)
172. Bangladešas Ziauras Rahmanas, 2434 (Z3.2)
173. Kolumbija Estebanas Valderama Kiceno, TM,2430 (FS)
174. Turkmėnija Saparmuratas Atabajevas, TM, 2425 (FS)
175. Egiptas Esamas El Gindis, 2420 (FS)
176. Mongolija Sugaras Gan-Erdene, TM, 2419 (AZ)
177. Venesuela Pedro Ramonas Martinesas Rejesas, FM, 2417 (FS)
178. Graikija Evgenijos Joanidis, TM, 2411 (FS)
179. Uganda Arturas Segvanis, TM, 2409 (FS)
180. Bangladešas Nijazas Muršedas, 2404 (FS)
181. Kirgizija Asyl Abdyžaparas, 2403 (FS)
182. Egiptas Abdelrahmanas Hešamas, 2397 (AF)
183. Tunisas Amiras Zaibi, 2396 (FS)
184. Portugalija Andre Ventura Souzas, TM, 2390 (FS)
185. Jordanija Sami Haderas, TM, 2382 (FS)
186. Marokas Mohamedas Tisiras, TM, 2379 (FS)
187. Jungtiniai Arabų Emyratai Noamanas Omaras, TM, 2367 (FS)
188. Kosta Rika Serchio Minero Pinedas, TM, 2365 (FS)
189. Indonezija Mohamadas Ervanas, TM, 2356 (AZ)
190. Zimbabvė Rodvelas Makoto, TM, 2352 (FS)
191. Sirija Baširas Eiti, TM, 2340 (FS)
192. Filipinai Danielis Kisonas, TM, 2319 (Z3.3)
193. Pietų Afrikos Respublika Danielis Berišas, FM, 2313 (FS)
194. Libija Abobkeras Mohamedas Elarabis, FM, 2307 (FS)
195. Nigerija Olanrevadžu Adžibolas, -, 2302 (FS)
196. Filipinai Maiklas Končou, TM, 2297 (Z3.3)
197. Angola Sergio Migelis, FM, 2286 (FS)
198. Zambija Čitumbo Mvalis, TM, 2281 (FS)
199. Irakas Akar Ali Salih Salihas, FM, 2274 (FS)
200. Tadžikija Ališeras Karimovas, FM, 2244 (FS)
201. Libanas Antuanas Kasis, FM, 2205 (FS)
202. Šri Lanka Ranindu Dilšanas Lijanažas, 2203 (FS)
203. Naujoji Zelandija Allen Či Čžou Fanas, FM, 2193 (FS)
204. Malaizija Sumantas Subramanjamas, FM, 2155 (FS)
205. Malavis Čiletso Čipangas, [Kandidatas į meistrus|CM]], 2103 (PS)
206. Guamas Elmeras Prudente, CM, 1998 (Z3.6)



**Paaiškinimai.**

Santrumpos skliausteliuose rodo kokiu būdu žaidėjas pateko į taurės dalyvių sąrašą.

* PČ: pasaulio čempionas;
* R: iš 12-kos publikuotų tarp 2020 liepos iki 2021birželio mėn. reitingų vidurkių sarašo;
* FS: žaidėjo šalies šachmatų federacijos siūlymu;
* ER: žaidėjai iš Europos, atrinkti iš vidutinio reitingo sąrašo;
* E: iš 2021 m. Europos hibridinio šachmatų čempionato;
* AM: iš 2021 m. Amerikos hibridinio šachmatų čempionato;
* AZ: iš 2021 m. Azijos hibridinio šachmatų čempionato;
* IAZ: iš 2021 m. Indijos šachmatų čempionato;
* AF: iš 2021 m. Afrikos šachmatų čempionato;
* iš 2021 m.: Europos Z1.10; Amerikos Z2.1, 5), 2.2 (Z2.2), 2.3 (Z2.3), 2.4 (Z2.4), 2.5 (Z2.5) ir Azijos (Z3.1), (Z3.2), (Z3.3), Z3.4), (Z3.5), (Z3.6), (Z3.7) zoninių turnyrų.
* PS: FIDE prezidento siūlymu;
* OS: varžybų organizatorių siūlymu.

Varžybų eiga
------------

### Tvarkaraštis

2021 m. FIDE pasaulio taurės tvarkaraštis

|  |
| --- |
| * Liepos 12 d. Pirmadienis 1 ratas 1 partija
* Liepos 13 d. Antradienį 1 ratas 2 partija
* Liepos 14 d. Trečiadienis 1 ratas papild. partijos
* Liepos 15 d. Ketvirtadienis 2 ratas 1 partija
* Liepos 16 d. Penktadienis 2 ratas 2 partija
* Liepos 17 d. Šeštadienis 2 ratas papild. partijos
* Liepos 18 d. Sekmadienis 3 ratas 1 partija
* Liepos 19 d. Pirmadienis 3 ratas 2 partija
* Liepos 20 d. Antradienį 3 ratas Papild. partijos
* Liepos 21 d. Trečiadienis Poilsio d.
* Liepos 22 d. Ketvirtadienis 4 ratas 1 partija
* Liepos 23 d. Penktadienis 4 ratas 2 partija
* Liepos 24 d. Šeštadienis 4 ratas papild. partijos
* Liepos 25 d. Sekmadienis 5 ratas 1 partija
* Liepos 26 d. Pirmadienis 5 ratas 2 partija
* Liepos 27 d. Antradienį 5 ratas papild. partijos
* Liepos 28 d. Trečiadienis 6 ratas 1 partija
* Liepos 29 d. Ketvirtadienis 6 ratas 2 partija
* Liepos 30 d. Penktadienis 6 ratas papild. partijos
* Liepos 31 d. Šeštadienis Poilsio d.
* Rugpjūčio 1 d Sekmadienis 7 ratas 1 partija
* Rugpjūčio 2 d Pirmadienis 7 ratas 2 partija
* Rugpjūčio 3 d Antradienį 7 ratas papild. partijos
* Rugpjūčio 4 d Trečiadienis Finalo ir dėl 3-ios vietos mačai 1 partija
* Rugpjūčio 5 d Ketvirtadienis Finalo ir dėl 3-ios vietos mačai 2 partija
* Rugpjūčio 6 d Penktadienis Finalo ir dėl 3-ios vietos mačų papild. part.
 |

### 1-4 ratai

Pirmadienį, 2021 m. liepos 12 d. popietę, pramogų ir laisvalaikio komplekse „Galaxy" , prasidėjo pasaulio šachmatų taurės varžybos. Jas pradėjo vyriausiasis arbitras prancūzas Laurentis Freidas, 15:00 paleidęs baltosiomis figūromis žaidusių dalyvių šachmatų laikrodžius. 

#### 1-as ratas

##### R1.1. Pirmoji partija

Kaip įprasta atkrentamose varžybose, kur tarpusavyje ankstyvuose etapuose žaidžia nevienodo lygio šachmatininkai, buvo staigmenų.

Ryškiausia jų, buvo tarptautinio meistro Ravijos Hario (rtg. 2440) pergalė prieš patyrusį Rusijos didmeistrį (DM) Vadimą Zviaginsevą (rtg. 2608). Po ankstyvo išsikeitimo valdovėmis prancūziškojoje gynyboje, Haris palaipsniui didino savo pranašumą ir įveikė varžovą bokštų baigmėje, žr. → Game  on chessgames.com
 .

Didelio žiniasklaidos dėmesio dalis buvo nukreipta į JAV 12-mečio vunderkindo, neseniai tapusio jauniausiu šachmatų istorijoje DM, Abhimanju Mišros (2485) pasirodymą. Jis prieš patyrusį gruzinų DM Badurą Jobavą (2603) atkakliai kovojo, bet, galiausiai, turėjo pripažinti varžovo pranašumą.

Kita jauna, kylanti Rusijos žvaigždė, 14-metis TM Volodaras Murzinas (2502), baigęs partiją lygiosiomis, turėjo pėstininku viršaus ir buvo arti pergalės prieš Moldovos veteraną DM Viorelą Jordačesku (2589).

Tačiau efektingiausia dienos partija buvo čiliečio DM Pablo Salino (2514) pergalė prieš danų DM Madsą Anderseną (2579), kurią galima būtų talpinti, gražiausių partijų rinkiniuose.

Pusiau slaviškojoje gynyboje, P. Salinas, žaidęs juodosiomis figūromis, bokštu ir rikiu pradėjo daryti spaudimą vertikalėje **c**. Čia Andersenas klydo, paėjęs **19. a3?**, o varžovas, paaukojęs žirgą 1**9… Žxf2!**, atvėrė baltųjų karaliaus sparną. 
Dar po keletos efektingų ėjimų, atvėrusių savo figūroms linijas, juodieji paaukojo valdovę (**25…. Vg1+!!, 26.Žxg1**) ir paskelbė baltiesiems matą **26… Žxh2X**, žr. → Game  on chessgames.com
.

##### R1.2. Antroji partija

Kai kuriems favoritams, pralaimėjusiems pirmąją partiją, kad išlygintų mačo rezultatą, reikėjo antrojoje partijoje būtinai laimėti. Tik tai leistų jiems dėl patekimo į sekantį etapą kovoti, žaidžiant greitąsias partijas.

Bene reikšmingiausias buvo DM Vadimo Zviaginsevo (2608) revanšas prieš TM Ravį Harijų (2440). Pagrindinis momentas partijoje buvo juodųjų klaida 33 ėjime, kai vietoj ėjimo **33… Rf4?**, leidusio baltiesiems paeiti **34.Žf5!**, jie galėjo žaisti **33… Bg8**, grasindami tiek **34… Bxe6**, tiek 3**4… b3**, žr. → Game  on chessgames.com
.

Tačiau dienos staigmena buvo TM Čitumbo Mvalio (rtg. 2281) iš Zambijos pergalė prieš armėnų DM Haiką Martirosianą (rtg. 2632), žr. → Game  on chessgames.com
 Jis išlygino mačo rezultatą ir galės kovoti dėl pergalės mače, žaisdamas greitąsias partijas. Puikus Afrikos žaidėjo pasiekimas, primenantis, kad pasaulio taurės varžybose nebūna lengvų partijų.

Tarp tų, kurie savo pirmojo rato varžovus nugalėjo rezultatu 2:0, galima išskirti jauną norvegų DM Arjaną Tarį (2639), DM Nodirbeką Abdusatorovą (2634) iš Uzbekistano, DM Samuelį Sevianą (2647) iš JAV bei Indijos DM B. Adhibaną (2660), ukrainietį DM Jurijų Kuzubovą (2653), veteraną iš Rusijos DM Aleksandrą Motylevą (2639).

Tačiau dauguma favoritų, laimėjusių pirmąsias partijas, žaidė atsargiai, kad užsitikrintų lygiąsias, kurios leistų patekti į kitą turnyro etapą. Pav, Indijos vunderkindas DM Ramešbabu Pragnanandha (2608), antroje partijoje turėdamas keletą progų laimėti, nerizikavo ir baigė partiją lygiosiomis. 

Sužaidus 1-ojo rato po dvi partijas, paaiškėjo, kad 38 žaidėjai dėl patekimo į sekantį etapą dar turės kovoti, žaisdami greitųjų partijų mačus.

##### R.1. Mačų nugalėtojų išaiškinimas

Sužaidus po dvi klasikines partijas, 19-koje mačų nepaaiškėjo laimėtojai. Jie buvo nustatyti pagal nugalėtojo išaiškinimo, esant lygiam rezultatui tvarką: žaidžiant greitųjų partijų mačus.
Daugumai favoritų, kad nugalėtų žemesnio reitingo varžovus ir patektų į antrąjį ratą, pakako dviejų greitųjų partijų.

Tarp partijų, nusipelniusių dėmesio, buvo DM Haiko Martirosiano (2632) ir Zambijos TM Čitumbo Mvalio (2281) akistata. Tačiau sensacijos neįvyko: kaip vėliau Zambijos tarptautinis meistras prisipažino: „šiandien buvo ne jo diena".

Įdomus mačas vyko tarp dviejų egiptiečių DM Abdelrahmano Hešamo (2397) Ir Egipto olimpinės komandos kolegos Ahmedo Adly (2625). Nors pagal reitingą Adly turėtų laimėti, tačiau komandos kolegų tarpusavio susitikimai ne visada klostosi logiškai - taip atsitiko ir šįkart: po lygiųjų pirmojoje greitųjų partijoje, laimėjęs antrąją, Hešamas pateko į 2-ąjį ratą.

Dar dviejų šios dienos staigmenų autoriais buvo jauni tarptautiniai meistrai: Ravis Harijus ir Volodaras Murzinas.

Anglas Ravis Harijus (2440) žaidė dvi greitąsias partijas (25/10) su Rusijos patyrusiu DM Vadimu Zviaginsevu (2608). Laimėjęs pirmąją, antrojoje, kad pasiektų lygiąsias, Raviui teko bokštų baigmėje gintis trimis pėstininkais prieš varžovo keturis.
Galų gale, varžovas, siekdamas jam būtinos pergalės, grubiai klydo ir Harijus, netikėtai pelnęs dar tašką, greitųjų mačą laimėjo 2:0 bei iškopė į antrąjį ratą.

14-metis TM Volodaras Murzinas (2502) sužaidė vieną iš įsimintiniausių pirmojo rato mačų, bendru rezultatu - 3,5-2,5, įveikęs patyrusį Moldovos DM Viorelą Jordačesku (2589). Jis, abi greitąsias (25+10) mačo partijas baigė lygiosiomis, o sekančiame, trumpesniajame (10+10) greitųjų mače, pasiekė pergalę.

#### 2-as ratas

Kai antrajame rate prie 78 pirmojo rato mačų laimėtojų, prisijungė 50, turėjusių aukščiausius reitingus žaidėjų, bendras dalyvių skaičius pasiekė - 128. Antrajam ratui žaidėjai buvo suporuoti pagal varžybų nuostatus.

##### R2.1. Pirmoji partija

Antrojo rato pirmosiose partijose didelių staigmenų nebuvo.

Vienas pirmųjų žaidėjų, baigusių partiją, buvo DM Baskaranas Adhibanas (2660) Iš Indijos, žaidęs baltosiomis figūromis. Jis Nimcovičiaus gynyboję sužaidė 4. f3 ir, paaukojęs du pėstininkus, o po varžovo klaidos **22… Žf6?** ir valdovę, privertė savo varžovą DM Neurį Delgado Ramirezą (2622) iš Paragvajaus iškart pasiduoti, žr. → Game  on chessgames.com
.

Tačiau daugiausiai dėmesio susilaukė Magnuso Karlseno partija su DM Saša Martinovičiumi (2548) iš Kroatijos, švenčiančiu savo gimtadienį. Sudėtingame, be valdovių, vidurio žaidime, S. Martinovičius, žaidęs baltosiomis figūromis, apsiskaičiavo ir prarado pėstininką. Nors juodiesiems laimėti nebuvo paprasta, tačiau M. Karlseno gebėjimas žaisti pabaigas padarė savo ir po **34…Kd5** ėjimo baltieji pasidavė , žr. → Game  on chessgames.com

Pradėjus antrojo rato partiją, dėl COVID-19 ligos Armėnijos DM Levonui Aronianui, buvusiam su kauke, ir jo varžovui teko palikti varžybų salę. Anksčiau šią savaitę Levonas turėjo karščiavimo simptomų ir buvo testuojamas. Jis buvo tikrintas ir prieš kelionę, o vėliau Sočyje: liepos 10 d. 11 d. ir 14 d.

Po trijų neigiamų rezultatų paskutinis buvo teigiamas. Sveikatos agentūra, atlikusii testus, privalėjo apie teigiamą rezultatą įspėti FIDE iki 13 val. vietos laiku, bet pranešė tik 15:21, kai jau buvo prasidėjęs antrasis ratas.

##### R2.2. Antroji partija

**Favoritų rezultatai.**

Pasaulio čempionas, dar kartą rodė gerą žaidimo techniką, kai turėdamas po lygiai pėstininkų, žirgo prieš rikį baigmėje įveikė savo varžovą. Kroatų DM Saša Martinovičius klydo, paėjęs **53…Rh6** (po 53…Kd7 būtų lygiosios). Vis tik, pačioje pabaigoje jis dar galėjo išgelbėti partiją, jei nebūtų klydęs **63.... Rg3??**, o būtų pasirinkęs **63…Rd6**, kadangi tęsinys **64.Že5**+ Kc7 65. Ke4 Kb6 vedė į lygiąsias, žr. → Game  on chessgames.com
.

Viena iš pirmųjų pasibaigusių partijų buvo DM Maksimo MaksimoVachier-Legravo pergalė prieš DM Elšaną Moradiabadi. Kadangi pirmoji partija baigėsi lygiosiomis, prancūzų žaidėjui, kad patektų į kitą etapą be greitųjų partijų mačų, reikėjo pergalės. Partijoje Maksimas pasinaudojo keliomis Elšano nedidelėmis klaidelėmis. Po **13… Žb6** (vietoj **13… Že7**) ir manevras 1**5.Rf4! e5 16.Re3** užtikrino baltiesiems laukelio **d5** kontrolę, žr. → Game  on chessgames.com
 .

Kiti favoritai, iškart patekę į trečiąjį ratą, buvo: DM Fabianas Karuana, Aleksandras Griščiukas, Anišas Giri ir Sergejus Karjakinas, tačiau Mamedjarovui, Firuzdžai ir Domingesui, norint ten patekti, dar teks žaisti greitųjų partijų mačus.

**Kitos kovos**

Antroji partija buvo sėkminga jauniesiems Indijos didmeistriams Nihalui Sarinui ir Ramešbabu Pragnanandhai. Jie - tarp žaidėjų, kurie, nežaidę greitųjų partijų, pasiekė trečiąjį FIDE pasaulio taurės ratą.

Ramešbabu iškovojo dvi pergales prieš patyrusį DM Gabrielį Sargisianą (Armėnija), turintį 76 Elo taškais aukštesnį reitingą. Antrojoje partijoje Sargisianas, kuriam buvo būtina pergalė, už ataką paaukojo figūrą, tačiau 15-metis jo varžovas, gerai apskaičiavęs gynybinius variantus, laimėjo, žr. → Game  on chessgames.com
 .

Nihalas toliau demonstravo puikią formą. Pirmą partiją jis, su aukštesnį reitingą turinčiu DM Sananu Sjugirovu, sužaidė lygiosiomis, o antrojoje - juodosiomis figūromis įveikė Rusijos didmeistrį, žr. → Game  on chessgames.com
.

DM Domaradžu Gukešas, du kartus sužaidęs lygiosiomis su, DM Danilu Dubovu klasikines partijas, toliau kovos greitųjų partijų mačuose.

TM Ravis Harijus vėl pasižymėjo. Po po pralaimėjimo DM Etjenui Bekhu, anglas sugebėjo prieš prancūzą revanšuotis juodosiomis figūromis - prancūziškojoje gynyboje, žr. → Game  on chessgames.com
.

Kiti žaidėjai, kurie pasiekė jiems būtiną pergalę, buvo: DM Horche Koris prieš DM Sandrą Mareką, DM Samas Sevianas prieš DM Benjaminą Boką, DM Salemasi Salehasi prieš DM Aleksandrą Indjičių, DM Ivanui Čeparinovas prieš DM Rasmusą Svanę ir DM Jaroslavas Žerebuchas prieš DM. Aleksejų Širovą. Pastarasis susitikimas buvo vienas įdomiausių.

Vis tik, 22 susitikimų nugalėtojai paaiškės, žaidžiant greitųjų partijų mačus. Bent vienas iš pretendentų, žaisiančių juos - 18-metis Prancūzijos DM Alireza Firuzdža turėjo neliūdėti, nes jam 2-ojoje partijoje prieš 15-metį. Uzbekistano DM Javokhirą Sindarovą tiek partijos vidurinėje stadijoje, tiek ir pabaigoje pavyko išvengti pralaimėjimo.

##### R.2. Mačų nugalėtojų išaiškinimas

**Lyderių nesėkmės.**

Nepaisant to, kad didžioji dalis antrojo rato susitikimų sprendėsi, žaidžiant klasikines partijas, 44 žaidėjai, kurie klasikinių partijų mačus baigė taikiai, grįžo į žaidimų salę išsikovoti vietos trečiajame pasaulio taurės rate.

Pagrindinė greitųjų mačų staigmena buvo DM Alirezo Firuzdžos (2759) pralaimėjimas 16-mečiui DM iš Uzbekistano Javokhirui Sindarovui (2558).

Po dviejų lygiųjų (25 +10) greitosiose partijose, žaidžiant dvi (10+10) greitąsias, pirmojoje, kurioje J. Sindarovas žaidė senąją indiškąją gynyba, jis paaukojo pėstininką, 22… f3! ir po 23.… Žh5-f4, perėmė iniciatyvą bei laimėjo partiją, žr. → Game  on chessgames.com
, o antrąją partiją, kurią žaidė baltosiomis, baigė taikiai.

Kita staigmena buvo 13-to aukščiausių pasaulio reitingų sąrašę esančio JAV DM Leniero Domingeso Pereso (2758) nepatekimas į sekantį ratą. Greitosiose partijose visaip atsitinka, šįkart nugalėjo: DM Jakhongiras Vakhidovas (2534), dar vienas žaidėjas iš Uzbekistano. Jis išsikovojo teisę žaisti trečiajame rate.

Žaidžiant greitųjų (25+10) pirmąją partiją, bėdos prasidėjo dvidešimtame ėjime, kai Lenieras, žaisdamas juodosiomis figūromis, atsidūręs sunkioje padėtyje, bandė apginti savo žirgą ėjimu **20 ... Rd5** Po **21.e4 Bb5**. Domingesas matyt iš anksto tinkamai neįvertino varžovo ėjimo **22.a4!,** žr. → Game  on chessgames.com
. Pralaimėjus pirmąją partiją, jam buvo būtina laimėti antrąją. Per daug rizikuodamas, pralaimėjo ir ją; tad Vakhidovas laimėjo greitąsias partijas rezultatu 2-0.

Buvo ir daugiau nelauktų rezultatų. Vienas jų - 20-mečio Irano žaidėjo DM Parhamo Magsudlu (2698) pralaimėjimas prieš 55 metų DM iš Bulgarijos|Kirilą Georgijevą (2594), kurio reitingas daugiau, kaip 100 taškų mažesnis. Abi klasikinės partijos baigėsi lygiosiomis, tačiau pirmojoje greitųjų (25+10) partijoje nugalėjo K Georgijevas, nors Parhamas, paaukojęs žirgą ėjimiu **27.Žxg7** įdomiai sužaidė, tačiau varžovas atkakliai gynėsi, o įstrigęs baltųjų žirgas ėjimu **33…Kxg7** buvo prarastas, žr. → Game  on chessgames.com
.

**Kiti rezultatai**

Vyko ir keli (10+10) trukmės partijų mačai. Po vieno iš jų: DM Ivano Čeparinovo iš Bulgarijos su DM Rasmusu Svane iš Vokietijos susitikime buvo žaidžiamas žaibo (5+3) dviejų partijų mačas, kuris baigėsi lygiosiomis ir neišaiškino, kuris turėtų žaisti trečiajame rate. Tad pagal nuostatus teko aiškintis, žaidžiant armagedono žaibo partiją, kurią I. Čeparinovas, žaidęs baltosiomis figūromis, laimėjo, žr. → Game  on chessgames.com
.

Pasaulio taurės varžybose toliau žais tik didmeistriai: keturiolikmetis TM Volodaras Murzinas nesudebėjo pasipriešinti DM Vladislavui Artemjevui, o TM Raviui Harijai teko nusileisti DM Etjenu Bekhu.

#### 3-ias ratas

64 dalyviai, visi didmeistriai, pradėjo trečiąjį pasaulio taurės ratą. "Silpniausių" žaidėjų reitingas buvo 2550+ ir beveik visi geriausi tebesivaržė. Pasibaigus trečiajam ratui paaiškėjo kad šachmatų deivė Kaisė buvo negailestinga ir išsiuntė namo tris, iš pasaulio geriausiųjų pagal reitingą dešimtuko, žaidėjus. Iš šio 10-tuko turnyre liko tik pasaulio čempionas Magnusas Karlsenas ir Alekansandras Griščiukas. 

##### R3.1. Pirmoji partija

**Lyderių sėkmės ir nesėkmės.**

Pasaulio čempionas Magnusas Karlsenas, nugalėdamas baltosiomis figūromis Arjaną Tarį, žengė pirmą žingsnį link ketvirtojo rato.

Pradžioje A.Tariui sekėsi neblogai, bet likus nedaug laiko jis suklydo paėjęs **38 ... Rd4? 39. Bb5 a4? 40.Že7+** ir jam teko pasiduoti, nes susidarė padėtis, kur jis, arba netenka figūros, arba gauna matą. 38 ėjime jis galėjo žaisti **38… a4** ir, dviejų bokštų baigmėje dar būtų galėjęs ieškoti išsigelbėjimo, žr. → Game  on chessgames.com
.

Nors amerikietis Fabianas Karuana juodosiomis figūromis su Rinatu Džumabajevu iš Kazachstano baigė tik lygiosiomis, žr. → Game  on chessgames.com
 , rezultatu jis liko patenkintas, kadangi rytoj žais baltosiomis figūromis.

Geriausių pasaulio dešimtuko žaidėjas - Aleksandras Griščiukas iš Rusijos, baltaisiais įveikęs Argentinos lyderį Alaną Pičotą, žengė rimtą žingsnį, link kito etapo. Jo varžovas galimai neįvertino baltųjų tarpinio ėjimo **17.Rf4!**, dėl kurio juodieji atsidūrė keblioje padėtyje, žr. → Game  on chessgames.com
 .

Trys 2700 reitingo didmeistriai krito pirmąją trečiojo rato dieną: pradžioje - Kinijos žaidėjas Jui Janji, kurį užklupo Amino Tabatabai iš Irano ataka, žr. → Game  on chessgames.com
 ir Džefris Siunas iš JAV, nusileidęs sudėtingoje baigmėje vienoje iš iki šiol ilgiausių turnyro partijų (120 ėjimų) - švedui Nilsui Grandelijui, žr. → Game  on chessgames.com
.

Didžiausia rato staigmena buvo greitas Šahrijaro Mamedjarovo (Azerbaidžanas) pralaimėjimas 21 metų Haikui Martirosianui (Armėnija).

Nustebino Š. Mamedjarovo, žaidusio juodaisiais, veiksmai šachmatų lentoje. Bėdos jam prasidėjo, kai iš patogios pozicijos, kurią po debiuto jis turėjo, neįvertinęs savo **f7** laukelio silpnumo, užpuolė baltųjų laukelį **f2**. Puolimą H. Martirosianas nesunkiai atrėmė, žr. → Game  on chessgames.com
 .

**Kiti susitikimai.**

Danilas Dubovas (Rusija) sužaidė vieną iš geriausių šios dienos partijų, žr. → Game  on chessgames.com
 ir laimėjo prieš savo tautietį Vladimirą Malakhovą.

Be to, Van Foreestas-Piorunas (0-1), žr. → Game  on chessgames.com
, Oparinas-Karjakinas (0-1), žr. → Game  on chessgames.com
, Vitiugovas-Širovas (1-0), žr. → Game  on chessgames.com
.

##### R3.2. Antroji partija

Šeši žaidėjai, pralaimėję pirmą partiją sugebėjo atsirevanšuoti. Vienas iš jų, buvo 57 metų Michalas Krasenkovas (2591) iš Lenkijos, įveikęs 15-metį Indijos šachmatų vunderkindą Ramešbabu Pragnanandhą (2608), žr. → Game  on chessgames.com
.

Tai pat padarė: Džefris Siunas, nugalėjęs Nilsą Grandelijų ir Mamedjarovas baltaisiais - Haiką Martirosyaną.
Šįkart, žaisdamas su savo tautiečiu Viditu Gudžračiu, Baskaranas Adhibanas žaidė sėkmingiau ir išlygino rezultatą.

Pirmas, patekęs į 4 ratą, buvo Danilas Dubovas (2714) iš Rusijos, sužaidęs lygiosiomis su Vladimiru Malachovu (2666) (Rusija), žr. → Game  on chessgames.com
 ir, laimėjęs mačą (1,5:0,5).

Pasaulio čempionas Magnusas Carlsenas skirtingos spalvos rikių su bokštais baigmėje laimėjo juodaisiais prieš 2-ą pagal reitingą Norvegijos didmeistrį Arjaną Tarį (2639), žr. → Game  on chessgames.com
, tad bendras mačo rezultatas tapo - 2:0 ir Magnusas - iškopė į sekantį ratą.

Ketvirtajame rate žais ir Sergejus Karjakinas (2757) iš Rusijos. Jo oponentas Grigorijus Oparinas (2654) pirmojoje partijoje, pralaimėjęs lyginę baigmę, privalėjo revanšuotis juodosiomis figūromis. Tačiau jam tai padaryti nepavyko ir po 38 ėjimo buvo užfiksuotos lygiosios, žr. → Game  on chessgames.com
 .

Tačiau pagrindinė staigmena buvo Fabiano Karuano eliminavimas iš varžybų. Tai atsitiko po to, kai Rinatas Jumabajevas (2637) laimėjo partiją prieš antrąjį pasaulio reitingą (2820) turintį - Fabianą Karuaną. Sudėtingame valdovės gambito Karlsbado variante favoritas, siekdamas laimėti, sužaidė rizikingai - **17.g4**.

R. Jumabajevui nepavyko tiksliai žaisti ir netrukus jam teko gelbėtis, aukojant valdovę. Vis tik žaidimas liko keblus, nes tik vienos baltųjų klaidos **(41.Vc4?)** pakako, kad juodieji laimėtų figūrą ir partiją , žr. → Game  on chessgames.com
. Kadangi pirmasis susitikimas buvo pasibaigęs lygiosiomis, R. Jumabajevas laimėjo mačą (1,5:05) ir pateko į ketvirtąjį pasaulio taurės ratą.

13-ka mačų baigėsi lygiosiomis 1: 1, todėl jų nugalėtojai paaiškės, žaidžiant greitųjų partijų mačus.

##### R.3. Mačų nugalėtojų išaiškinimas

Netrūko staigmenų. Anišas Giris (2780) iš Nyderlandų ir Šahrijaras Mamedjarovas (2770) iš Azerbaidžano krito, žaidžiant FIDE pasaulio taurės trečiojo rato greitųjų partijų mačus. Jie nusileido atitinkamai: Nodirbekui Abdusatorovui (2634) iš Uzbekijos ir Haikui Martirosianui (2648) iš Armėnijos.

Mamedjarovas savo pirmąją klasikinę partiją jau buvo pralaimėjęs Martirosianui, kuris žaidžiant greitąsias partijas (25+10) įrodė, kad jo pergalė nebuvo aklas atsitiktinumas: laimėjęs juodosiomis figūromis pirmąją greitąją partiją, žr. → Game  on chessgames.com
 , o antrąją, baigęs taikiai, Haikas iškopė į 4-ą ratą.

Kita staigmena - Anišo Giriio (2776), eliminavimas iš varžybų. Abi klasikines partijas prieš septyniolikmetį Nodirbeką Abdusatorovą (2634), jis baigė lygiosiomis ir atrodė, kad žaidžiant greitąsias, aštuntą vietą pasaulio reitinge užimančiam Anišui Giriui patekti į 4-ąjį ratą sunkumų neturėtų kilti.

Tačiau Uzbekistano (2634) ) vunderkindas Nodirbekas gerai sužaidė dvejas greitųjų (25 + 10) šachmatų partijas: pirmojoje - įveikė Girį keblioje: turint po bokštą ir žirgą baigmėje, žr. → Game  on chessgames.com
, o antrojoje, turėdamas sunkią poziciją, apsigynė, gi Giris, besistengdamas laimėti lyginę baigmę, darė klaidų ir galiausiai pralaimėjo, žr. → Game  on chessgames.com
.

Nelengvai ir vienas iš favoritų Maksimas Vachier-Legravas (2760) pasiekė 4-ą ratą: teko žaisti 7-ias greitąsiąs, kol baltosiomis figūromis Armagedono žaibo partijoje įveikė Rusijos atstovą Davidą Paravianą (2629) , žr. → Game  on chessgames.com
.

Nukentėjusių grupėje buvo ir pajėgus rusas Jevgenijus Tomaševskis (2706), po lygiųjų pirmoje (25+10), pralaimėjęs 2-ąją greitąją partiją Irano žaidėjui Pėjai Idaniui (2614), žr. → Game  on chessgames.com
. 

Ne mažai žaidėjų savo užduotį išsprendė per pirmąsias dvi (25 +10) partijas, tai padarė: Vladislavas Artemjevas, Pavelas Ponkratovas, sugebėję nugalėti savo varžovus rezultatais 2:0, o taip pat, Etjenas Bekhu, Samas Šanklandas, Piotras Svidleris (1,5:0,5).

Tačiau kai kurie mačai vyko atkakliai. Toks buvo susitikimas tarp dviejų Indijos atstovų: Santošo Vidito Gudžračio (2726) ir Baskarano Adhibano (2660): teko žaisti dvi žaibo (5+3) partijas ir tik laimėjęs antrąją, žr. → Game  on chessgames.com
, mačo nugalėtoju tapo Santošas Gudžratis (4,5:3,5).

Kova tarp vunderkindo Ramešbabu Pragnanandhos iš Indijos ir Michalo Krasenkovo iš Lenkijos baigėsi 15- mečio Ramešbabu naudai, laimėjusiam abi greitąsias (25+10) partijas.

Buvo ir skaudžių nesėkmių. Antai, Radoslavas Vojtašekas (2687) įveikė Maksimą Matlakovą (2688) 2:0. Nors pastarasis, pralaimėjęs baltaisiais pirmąją greitąją partiją, antrojoje turėjo galimybių išlyginti mačo rezultatą, tačiau šias viltis pražudė viena netikėta jo klaida - **47…Vf2??**, žr. → Game  on chessgames.com
.

#### 4-as ratas

4-ame pasaulio čempionato rate, praėję atranką per pirmuosius tris ratus, žaidė 32 didmeistriai, kurių ne maža dalis yra pasiekę pasaulinį lygį. Kiti - geriausi savo šalių žaidėjai.

##### R4.1. Pirmoji partija

Dėmesio centre buvo antro Lenkijos numerio - Radoslavo Vojtašeko (2687) ir pasaulio čempiono - Magnuso Karlseno (2847) partija. Magnusas ėjimu 27…Ždxe5! inicijavo variantą, kuriame juodieji baltųjų karaliaus puolimui aukoja daug medžiagos.

Vis tik, Karlsenas pirmenybę teikė variantui, kuris laikomas stipriu, nors leidžia baltiesiems, paaukojus valdovę, išlaikyti subalansuotą poziciją. Nors, iškeitus dalį figūrų, galutinė padėtis tebebuvo sudėtinga, pasaulio čempiono siūlymu, buvo užfiksuotos lygiosios, žr. → Game  on chessgames.com
.

Kitos kovos vyko atkakliai. Irano 3-ias pagal pajėgumą žaidėjas, Aminas Tabatabai (2613), pademonstravęs pozicinį žaidimą, laimėjo žirgų baigmę prieš 2-ąjį Indijos žaidėją - Pentalą Harikrišną (2730), žr. → Game  on chessgames.com
. 

Kai kurios partijos vyko permainingai. Po sudėtingų debiutinių varžovo ėjimų JAV Samuelis Šenklendas (2691) buvo atsidūręs prastesnėje padėtyje ir netoli nuo pralaimėjimo, bet galiausiai išlygino padėtį. Nežiūrint to, jo varžovas Rinatas Jumabajevas (2637), žaidęs per daug ambicingai, pateko į sunkią padėtį ir pralaimėjo: lėmė gera Šenklando baigmių žaidimo technika, žr. → Game  on chessgames.com
.

Keturiems žaidėjams, pralaimėjusiems baltaisiais pirmąją partiją teks revanšuotis antrojoje. Tarp jų - du uzbekų didmeistriai: Nodirbekas Abdusatorovas (2634), pralaimėjęs Vasifui Durbaili (2606) iš Azerbaidžano, žr. → Game  on chessgames.com
 ir DM Javokhiras Sindarovas (2558), patekęs į varžovo, 
penkių  pasaulio šachmatų kompozicijų sprendimo čempionatų nugalėtojo DM Kacperio Pioruno (2608) iš Lenkijos, taktines pinkles, žr. → Game  on chessgames.com
.

Nesėkmingai žaidė ir vienas iš dviejų Sočyje likusių JAV didmeistrių - 20-metis DM Džefris Siunas (2709), kuris pralaimėjo baltosiomis figūromis Indijos atstovui DM Viditui Gudžračiui (2726). Siuno pozicija pablogėjo, patekus jam į ceitnotą, žr. → Game  on chessgames.com
.

Pirmoji partija parodė, kad 38-erių DM Etjenas Bekhu (2678) tebėra stiprus žaidėjas. To įrodymas - pergalė prieš Rusijos DM Pavelą Ponkratovą (2630), žr. → Game  on chessgames.com
. Šį rezultatą jis pasiekė, sužaidęs geriausią dienos partiją.).

##### R4.2. Antroji partija

Dalyvių siekiai buvo skirtingi: vieni varžėsi kad išlygintų mačo rezultatą ir galėtų dėl patekimo į aštuntfinalį žaisti greitąsias partijas, o kiti siekė pergalės, kad išvengtų lygiųjų ir nereiktų žaisti greitųjų partijų. 

Išlyginti mačo rezultatą pavyko vos dviem žaidėjams: Nodirbekui Abdusatorovui ir Pavelui Ponkratovui.

Uzbekistano žaidėjui Nodirbekui Abdusatorovui (2634), pralaimėjus pirmąją partiją prieš Vasifą Durarbaili (2625), reikėjo laimėti juodosiomis figūromis. Tai jis pasiekė, kai pasinaudojęs pasyviu Vasifo žaidimu, įgijo palankią poziciją ir perėjo į geresnę baigmę. Nors varžovas atkakliai gynėsi ir Nodirbekas laimėjo tik po penkių sunkių žaidimo valandų, žr. → Game  on chessgames.com
, bet tai leido jam dėl pirmos vietos mače dar pakovoti, žaidžiant greitųjų partijų mačus.

Rusijos didmeistrio P. Ponkratovo (2629) pergalė buvo visai kitokia: jis su Etjenu Bekhu (2678) vėl žaidė aštrią partiją. Po debiuto prancūzo pozicija nebuvo prasta, tačiau vėliau jis darė klaidų, žr. → Game  on chessgames.com
.

Aštuoni Indijos žaidėjai pradėjo FIDE pasaulio šachmatų taurės varžybas, o po 4-o rato jų liko tik vienas - Viditas Gudžratis (2726), kuris žaisdamas antrąją partiją su amerikiečiu Džefriu Siunu (2709), radęs porą gerų ėjimų pasiekė aštuntfinalį, žr. → Game  on chessgames.com
.

Kitas Indijos žaidėjas, Pentala Harikrišna (2730), pirmojoje partijoje buvo patyręs nesėkmę, todėl antrojoje privalėjo revanšuotis. Atrodė, kad žaidžiant baltosiomis figūromis, tai jam galėtų pavykti. Tačiau Irano didmeistris A. Tabatabai (2613) atkakliai priešinosi ir, nors didžiąją baigmės dalį žaidė be  pėstininko, susitikimas baigėsi taikiai, žr. → Game  on chessgames.com
. Tad Pentalai, nepavykus išlyginti mačo rezultato, teko palikti varžybas.

Kacperas Piorunas (2608) - vienas iš mažiau žinomų žaidėjų, lėtai, bet užtikrintai juda pirmyn - sužaidęs lygiosiomis su Javokhiru Sindarovu (2558) , žr. → Game  on chessgames.com
, jis pateko į aštuntfinalį. Tai geriausias Kacpero pasirodymas, žaidžiant pasaulio taurės varžybose.

Tuo tarpu Magnusas Karlsenas (2847), atakavo varžovo karalių. Atrodė, kad jis jau triuškina Radoslavą Vojtašeką (2691) iš Lenkijos, tačiau jo paties karalius taip pat nebuvo saugus. Pagrindinis partijos posūkis įvyko po to, kai Karlsenas, vietoj **25.Bxh7**, pasirinko **25.Rc2**. Partija pasibaigė lygiosiomis, žr. → Game  on chessgames.com
 ir pasaulio čempionui dėl patekimo į aštuntfinalį dar teks su rungtis lenku, žaidžiant greitąsias partijas.

18-metis didmeistris iš Serbijos Velimiras Ivičius (2582) buvo arti aštuntfinalio: jis sužaidė puikią partiją prieš Dmitrijų Andreikiną (2724), bet pasiekęs laimėtiną padėtį, nerado tęsinio kaip nuo amžino šacho apginti savo karalių, žr. → Game  on chessgames.com
. Tad mačas baigėsi lygiosiomis.

Haikui Martirosianui (2632) Semui Šeanklandui (2709) pakako lygiųjų, kad patektų į sekantį ratą.

Irano DM Pėjai Idaniui (2614) iki šiol sekėsi neblogai: pirmąją partiją jis buvo sužaidęs lygiosiomis, bet Lenkijos DM Janas-Kšištofas Duda (2738), būsimasis taurės laimėtojas, pranoko jį antrosios partijos  Rusiškosios partijos vidurio žaidime, žr. → Game  on chessgames.com
.

Pasibaigus antrosioms 4-o rato partijoms, paaiškėjo, kad 8 žaidėjai jau yra patekę į aštuntfinalį, o dar, 16-kai, kurių mačai baigėsi lygiosiomis, dėl aštuonoų kelialapių, teks dar kautis greitųjų partijų mačuose.

##### R.4. Mačų nugalėtojų išaiškinimas

Po dviejų klasikinių partijų 4-ame rate, aštuoniuose mačuose nebuvo paaiškėjęs nugalėtojas, todėl žaidžiant greitąsias partijas, sprendėsi kas laimės savo mačus.

Nors lenkas Radoslavas Vojtašekas, žaisdamas klasikines partijas, atkakliai priešinosi pasaulio čempionui, tačiau žaidžiant greitąsias, kad patektų į aštuntfinalį Magnusui Karlsenui pakako dviejų partijų.

Po juodosiomis figūromis lygiųjų pirmojoje greitųjų (25+10) partijoje, žr. → Game  on chessgames.com
, Karlsenas, baltosiomis, spaudė juoduosius Nimcovičiaus gynyboje. Rodoslavas galėjo išlaikyti pusiausvyrą, jei būtų paėjęs **18…Žc6** vietoj **18…Ža6?**. Po šio netikslumo visa kita, atliko žinoma Karlseno baigmių žaidimo technika , žr. → Game  on chessgames.com
.

Ilgai neužtruko, kovodami dėl patekimo į kitą etapą: Aleksandras Griščiukas (2778) bei Etjenas Bekhu (2678). Jie, žaisdami greitąsias (25+10) įveikė rezultatais 1,5:0,5 didmeistrius: Antoną Korobovą (2683), žr. → Game  on chessgames.com
 iš Ukrainos ir Pavelą Ponkratovą (2629), žr. → Game  on chessgames.com
, iš Rusijos.

Nikita Vitiugovas (2724) yra pajėgus žaidėjas: to įrodymas - dvi klasikinės partijos su Piotru Svidleriu (2714). Tačiau Piotras sėkmingiau žaidė greitąsias partijas (1.5:0.5), žr. → Game  on chessgames.com
 .

Toliau stebino puikus jaunojo serbo Velimiro Ivičiaus žaidimas.
Vis dar 18-kos, neturintis aukšto reitingo (2582), jis 1,5–0,5 laimėjo prieš Robertą Hungaskį (2514) iš JAV, Franciską Valjechą Ponsą ( 2710) iš Ispanijos ir Matiasą Bliuebaumą (2669) iš Vokietijos, o 4-ame rate, žaisdamas greitąsias (25+10) partijas, 2:0 veikė Rusijos DM Dmitrijų Andreikiną (2724), žr. → Game  on chessgames.com
 bei → Game  on chessgames.com
 ir pateko į aštuntfinalį.

19-mečiui Rusijos didmeistriui Andrejui Jesipenkai (2716) teko užtrukti ilgiau: laimėjęs pirmąją greitųjų (10 + 10) partiją prieš savo tautietį DM Danilą Dubovą (2714), žr. → Game  on chessgames.com
, o antrąją baigęs lygiosiomis, jis laimėjo mačą (2,5:1,5).

Taip pat, ir Sergejui Karjakinui (2757), kuris bendru rezultatu (2,5:1,5) įveikė Vladislavą Artemjevą (2704). Sergejus nors ir pralaimėjo pirmają greitųjų (25+10) partiją, žr. → Game  on chessgames.com
, bet atsigriebęs per antrają, žr. → Game  on chessgames.com
 , žaidė papildomą greitųjų (10+10) mačą. Jame pirmojoje partijoje pasiekęs pergalę, žr. → Game  on chessgames.com
, o antrąją, baigęs lygiosiomis, žengė į taurės varžybų aštuntfinalį.

Atkakli kova vyko tarp DM Vasifo Durarbaili (2606) iš Azerbaidžano ir DM Nodirbeko Abdusatorovo (2634) iš Uzbekijos. Kad laimėtų mačą varžovams teko iš viso sužaisti šešias partijas, iš kurių - nei viena nesibaigė lygiosiomis. Greitosiose (25+10) partijose, laimėjęs pirmąją, pirmavo Abdusatorovas, žr. → Game  on chessgames.com
, tačiau Durarbaili, sekančioje, juodosiomis figūromis, revanšavosi , žr. → Game  on chessgames.com
, o vėliau laimėjo ir abi (10+10) greitąsias.

### Aštuntfinalis


|  |  |  |  |  |  |  |  |
| --- | --- | --- | --- | --- | --- | --- | --- |
|   | Aštuntfinalis |  | Ketvirtfinalis |  | Pusfinalis |  | Finalas |
|   |   |   |   |   |   |   |   |   |   |   |   |   |   |   |   |   |   |   |
|  | 1 |  Norvegija **Magnusas Karlsenas**, 2847 | **5** |   |
|  | 16 |  Rusija Andrejus Jesipenka, 2716 | 3 |   |
|  |   | 1 |  Norvegija **Magnusas Karlsenas**, 2847 | **2** |   |
|  |  |
|  |   |   | 41 |  Prancūzija Etjenas Bekhu, 2612 | 0 |   |
|  | 41 |  Prancūzija **Etjenas Bekhu**, 2612 | **4** |
|  |
|  | 89 |  Lenkija Kacperis Piorunas, 2608 | 2 |   |
|  |  |   | 1 |  Norvegija Magnusas Karlsenas, 2847 | 1½ |   |
|  |  |
|  |   | 12 |  Lenkija **Janas Kšištofas Duda**, 2729 | **2½** |   |
|  | 5 |  Rusija Aleksandras Griščiukas, 2776 | 1½ |   |
|  |
|  | 12 |  Lenkija **Janas Kšištofas Duda**, 2729 | **2½** |   |
|  |   | 12 |  Lenkija **Janas Kšištofas Duda**, 2729 | **1½** |
|  |  |
|  |   |   | 13 |  Indija Viditas Santošas Gudžratis, 2726 | ½ |   |
|  | 13 |  Indija  **Viditas Santošas Gudžratis**, 2726 | **1½** |
|  |
|  | 93 |  Azerbaidžanas Vasifas Durarbeilis, 2606 | ½ |   |
|  |  |   | 30 |  Lenkija **Janas Kšištofas Duda**, 2729 | **1½** |
|  |  |  |
|  |   | 10 |  RusijaSergejus Kariakinas, 2757 | ½ |
|  | 30 |  Rusija **Vladimiras Fedosejevas**, 2696 | **3** |   |
|  |
|  | 110 |  Serbija Velimiras Ivičius, 2582 | 1 |   |
|  |   | 30 |  Rusija **Vladimiras Fedosejevas**, 2696 | **1½** |
|  |  |
|  |   |   | 86 |  Iranas Aminas Tatabai, 2613 | ½ |   |
|  | 86 |  Iranas **Aminas Tatabai**, 2613 | **2½** |
|  |
|  | 59 |  Armėnija Haikas Martirosianas, 2648 | 1½ |   |
|  |  |   | 30 |  Rusija Vladimiras Fedosejevas, 2696 | ½ |
|  |  |
|  |   | 10 |  Rusija **Sergejus Kariakinas**, 2757 | **1½** |   |
|  | 7 |  Prancūzija Maksimas Vašje Legravas, 2760 | '2½ |   |
|  |
|  | 10 |  Rusija **Sergejus Kariakinas**, 2757 | **3½** |   |
|  |   | 10 |  Rusija **Sergejus Kariakinas**, 2757 | **4** |
|  |  |
|  |   |   | 31 |  Jungtinės Amerikos Valstijos Samuelis Šenklendas, 2667 | 2 |   |
|  | 18 |  Rusija Piotras Svidleris, 2714 | ½ |
|  |
|  | 31 |  Jungtinės Amerikos Valstijos **Samuelis Šenklendas**, 2667 | **1½** |   |

**Pastaba**. Skaičius prieš šachmatininko pavardę yra jo vieta galutiniame dalyvių sąraše.

### Mačai dėl medalių

#### Dėl trečios vietos

| Šalis | Žaidėjas | Reitingas | 01 | 02 | Taškai |
| --- | --- | --- | --- | --- | --- |
| Norvegija | Magnusas Karlsenas | 2847 | 1 | 1 | **2** (+2,-0=0) |
| Rusija | Vladimiras Fedosejevas | 2696 | 0 | 0 | **0** (+0,-2,=0) |
| Mačo partijos | Game # 1 on chessgames.com
 | Game # 2 on chessgames.com
 |
|

#### Dėl pirmos vietos

| Šalis | Žaidėjas | Reitingas | 01 | 02 | Taškai |
| --- | --- | --- | --- | --- | --- |
| Lenkija | Janas-Kšištofas Duda | 2729 | ½ | 1 | **1½** (+1,-0=1) |
| Rusija | Sergejus Kariakinas | 2757 | ½ | 0 | **½** (+0,-1,=1) |
| Mačo partijos | Game # 1 on chessgames.com
 | Game # 2 on chessgames.com
 |

### Lietuvos šachmatininkai taurės varžybose

Varžybų žaidėjų atrankos išplėtimas suteikė galimybę pirmosioms 100 federacijų pagal reitingą, tarp jų ir 49-oje vietoje esančiai Lietuvai, deleguoti po vieną žaidėją. LŠF sprendimu atstovauti Lietuvai pasirinktas 2020 m. šalies čempionato nugalėtojas – FM Karolis Jukšta.

Pirmajame rate Karolio oponentu buvo – 33 m. didmeistris Arikas Braunas (2609), turintis 191-ąjį pasaulio reitingą. Jis – atstovavo Vokietijai, o į pasaulio taurės varžybas pateko iš Europos atrankos turnyro, kur atrankos 2-jų partijų mače 1.5:0.5 įveikė DM iš Rusijos – Aleksandrą Rachmanovą (2651).

Pirmąją mačo partiją, juodaisiais žaidęs K. Jukšta baigė lygiosiomis. Nepavykus Karoliui išnaudoti iniciatyvos valdovės sparne, varžovas perėmė iniciatyvą. Vis tik, išradingai ginantis, juodiesiems valdovių baigmėje pavyko surasti amžiną šachą baltųjų  karaliui ir buvo užfiksuotos lygiosios.

O antrojoje partijoje, baltosioms figūroms vadovavusiam lietuviui, po debiuto nepavyko pasiekti persvaros. A. Braunas, paaukojęs pėstininką, pasinaudojo iniciatyva valdovės sparne ir pradėjo grasinti silpniems **a** ir **b** pėstininkams, kurių išlaikyti baltiesiems nepavyko.

Pralaimėjęs pirmajame rate mačą varžovui, Karolis savo pirmą pasirodymą FIDE pasaulio taurėje baigė, o A. Braunui sekančiame rate teko nusileisti 2009 m. pasaulio šachmatų taurės varžybų nugalėtojui, stipriausiam Izraelio šachmatininkui – DM Borisui Gelfandui (rtg. 2675).

| Šalis | Žaidėjas | Reitingas | 01 | 02 | Taškai |
| --- | --- | --- | --- | --- | --- |
| Vokietija | Arikas Braunas | 2609 | ½ | 1 | **1½** (+1,-0=1) |
| Lietuva | Karolis Jukšta | 2438 | ½ | 0 | **½** (+0,-1,=1) |
| Mačo partijos | Game # 1 on chessgames.com
 | Game # 2 on chessgames.com
 |

Šaltiniai
---------

1. ↑  „FIDE internetinių šachmatų taisyklės" (PDF) (anglų). Nuoroda tikrinta 2021 m. rugsėjo 26 d..
2. ↑  „FIDE patvirtina hibridinį formatą 2021 m. pasaulio taurės atrankos varžybose" (anglų). Nuoroda tikrinta 2021 m. rugsėjo 26 d..
3. ↑  „2021 m. FIDE Pasaulio taurės nuostatai" (PDF) (anglų). Nuoroda tikrinta 2021 m. rugsėjo 2 d..
4. ↑  „2021 m. Europos mažųjų tautų hibridinis šachmatų čempionatas" (prancūzų). Nuoroda tikrinta 2021 m. spalio 21 d..[neveikianti nuoroda]
5. ↑  „2021 m. FIDE Pasaulio taurės žaidėjų atranka" (anglų). Nuoroda tikrinta 2021 m. rugsėjo 6 d..
6. ↑  „36 Europos žaidėjai pateko į 2021 m. pasaulio šachmatų taurės varžybas" (anglų). Nuoroda tikrinta 2021 m. spalio 21 d..
7. ↑  „Nodirbekas Abdusatorovas laimi 3.4 zonos atvirąjį šachmatų čempionatą" (anglų). Nuoroda tikrinta 2021 m. spalio 21 d..
8. ↑  „Aštuoni Amerikos žaidėjai patekę į 2021 m. pasaulio taurės finalines šachmatų varžybas" (anglų). Nuoroda tikrinta 2021 m. spalio 21 d..
9. ↑  „Ehsanas Gaemas laimi 3.1 zonos 2021 m. šachmatų čempionatą" (anglų). Nuoroda tikrinta 2021 m. spalio 21 d..
10. ↑  „Ziauras Rachmanas laimi Azijos zoninį hibridinį čempionatą (Z3.2)" (anglų). Nuoroda tikrinta 2021 m. spalio 21 d..
11. ↑  „2021 m. FIDE pasaulio taurės dalyviai" (anglų). Nuoroda tikrinta 2021 m. rugsėjo 10 d..
12. ↑  „2021 m. FIDE Pasaulio taurės varžybų tvarkaraštis" (anglų). Nuoroda tikrinta 2021 m. rugsėjo 7 d..
13. ↑  „Pirmoji FIDE pasaulio taurės diena" (anglų). Nuoroda tikrinta 2021 m. spalio 22 d..
14. ↑  „Atkakli kova antrąją dieną FIDE pasaulio taurės varžybose" (anglų). Nuoroda tikrinta 2021 m. spalio 22 d..
15. ↑  „Trečioji diena. Netikėtumai žaidžiant greitąsias partijas" (anglų). Nuoroda tikrinta 2021 m. spalio 23 d..
16. ↑  „FIDE pasaulio taurė R1.3: 14-metis Murzinas patenka 5 2-ąjį ratą. Žaidėjų 2-ajam ratui poros" (anglų). Nuoroda tikrinta 2021 m. lapkričio 3 d..
17. ↑  „Ketvirtoji diena. Magnusas Carlsenas pradėjo varžybas iškovodamas pergalę" (anglų). Nuoroda tikrinta 2021 m. spalio 23 d..
18. ↑  „Antrojo rato antroji partija: kovos 2021 m. pasaulio šachmatų taurės varžybose" (anglų). Nuoroda tikrinta 2021 m. spalio 24 d..
19. ↑  „FIDE pasaulio taurė R2.2: Nihalas Pragnanandha tarp dalyvių, patekusių į 3-ią ratą" (anglų). Nuoroda tikrinta 2021 m. lapkričio 4 d..
20. ↑  „Antro turo greitosios partijos - šachmatų armagedonas Sočyje" (anglų). Nuoroda tikrinta 2021 m. spalio 24 d..
21. ↑  „FIDE pasaulio taurė R2.3: Domingesas, Firuzdža iškrenta. Armagedono diena" (anglų). Nuoroda tikrinta 2021 m. lapkričio 7 d..
22. ↑  „FIDE pasaulio taurė R3.1: Mamedjarovas, Jui pralaimi" (anglų). Nuoroda tikrinta 2021 m. lapkričio 10 d..
23. ↑  „Trečio rato pirmoji partija. Magnusas Carlsenas laimi" (anglų). Nuoroda tikrinta 2021 m. spalio 24 d..
24. ↑  „Fabianas Karuana nepatenka į 4-ą ratą" (anglų). Nuoroda tikrinta 2021 m. lapkričio 13 d..
25. ↑  „Fabiano Caruana iškrito iš pasaulio taurės varžybų" (anglų). Nuoroda tikrinta 2021 m. spalio 25 d..
26. ↑  „Giris ir Mamedjarovas nepatenka į 4-tą ratą" (anglų). Nuoroda tikrinta 2021 m. lapkričio 18 d..
27. ↑  „Trečiojo rato greitosios partijos.\_Giris ir Mamedjarovas iškrenta iš varžybų!" (anglų). Nuoroda tikrinta 2021 m. lapkričio 21 d..
28. ↑  „4-o rato pirmoji partija\_ Vojtašekas prilaiko Karlseną - lygiosiomis" (anglų). Nuoroda tikrinta 2021 m. lapkričio 26 d..
29. ↑  „FIDE pasaulio taurė 4.1: ... Harikrišna - tarp 10-ies žaidėjų, atsidūrusių pavojingoj zonoj" (anglų). Nuoroda tikrinta 2021 m. lapkričio 24 d..
30. ↑  „4 turas, 2-oji partija: Vojtašekas su Karlsenu žais greitąsias partijas" (anglų). Nuoroda tikrinta 2021 m. spalio 26 d..
31. ↑  „FIDE pasaulio taurė R4.2: ... Harikrišna iškrenta iš taurės varžybų" (anglų). Nuoroda tikrinta 2021 m. gruo 4 d.. `{{cite web}}`: Patikrinkite date reikšmes: `|accessdate=` (pagalba)
32. ↑  „4 turo greitosios partijos. Karlsenas patenka į aštuntfinalį" (anglų). Nuoroda tikrinta 2021 m. lapkričio 10 d..
33. ↑  „FIDE pasaulio taurė R4.3: Carlsenas, Ivicas – tarp 16-kos" (anglų). Nuoroda tikrinta 2021 m. gruo 10 d.. `{{cite web}}`: Patikrinkite date reikšmes: `|accessdate=` (pagalba)
34. ↑  „2021 m. Europos atrankos į pasaulio taurę hibridinis turnyras" (anglų). Nuoroda tikrinta 2021 m. spalio 18 d..
35. ↑  „Pasaulio šachmatų taurėje debiutuoja 17-metis Lietuvos čempionas". Nuoroda tikrinta 2021 m. spalio 4 d..
36. ↑  „Jukšta FIDE pasaulio taurėje nusileido vokiečiui". Nuoroda tikrinta 2021 m. spalio 4 d..

Nuorodos
--------

* 2021 m. FIDE pasaulio taurės dalyviai, patekę hibridinėse varžybose
* Turnyro medis su rezultatais
* 2021 m. pasaulio šachmatų taurė
* Didmeistris Janas -Kšištofas Duda 2021 m. Pasaulio šachmatų taurės varžybų nugalėtojas
* Janas-Kšištofas Duda laimi prieš pasaulio čempioną Magnusą Karlseną Archyvuota kopija 2021-09-12 iš Wayback Machine projekto.
* Jano Kšištofo Dudos interviu po varžybų

|  |  |  |  |  |
| --- | --- | --- | --- | --- |
| 

| Ž • A • RPasaulio šachmatų taurė |
| --- |
|  |
| Metai ir nugalėtojai | 
2000 (Višvanatanas Anandas) · 2002 (Višvanatanas Anandas) ·
2005 (Levonas Aronianas) · 2007 (Gata Kamskis) · 2009 (Borisas Gelfandas) · 2011 (Piotras Svidleris) · 2013 (Vladimiras Kramnikas) · 2015 (Levonas Aronianas) · 2017 (Levonas Aronianas ) · 2019 (Teimuras Radžabovas)]] · 2021 (Janas-Kšištofas Duda)·  |

 |